Акатист на покаянието

или песни, довеждлщи човека до съзнанието за неговата греховност

Предназначени за използване при домашната молитва

Превод от църковнославянски, издание на Славянобългарски манастир „Св. Вмчк.

Г еорги Зограф“- Света Г ора, Атон, 2005г. http: //sveta- gora-zo graph.com

Кондак 1

Аз съм бездна на греха и блато на всяка нечистота, аз съм вместилище на всички зли и неподобаващи деяния. Горко ми, горко ми, Боже мой, горко ми, Творче и Създателю мой, горко ми, Светлина на душата ми! С какви думи да се обърна към Тебе аз, който се отдалечих от лицето Ти, отвърнах очи от светлината Ти, понеже престъпих Твоите заповеди, както и Адам още в началото, и не Ти принесох никаква жертва на покаяние? Сега, като познах падението си, от дълбочината на душата си в покаяние викам към Тебе, Милостиви: Помилуй ме, Господи Боже мой, и призови към покаяние мене, падналия.

Икос 1

Ти си мой Бог, мой Творец и Създател, Пазител на живота ми и мой Застъпник, аз съм Твое създание и дело на Твоите ръце, но горко ми! Прародителският грях властва в

мене и аз като роб винаги работя за греха и с това прогневявам Теб, Моя Владика и Бог, но, като припадам пред Твоята благост, смирено Те моля, Щедри:

Помилуй ме, Творче мой преславни.

Помилуй ме, Създателю мой предивни.

Помилуй ме Боже мой предвечни.

Помилуй ме, Г осподи мой пребезсмъртни.

Помилуй ме, Владико мой, Владико мой премилостиви.

Помилуй ме, Царю мой премогъщи.

Помилуй ме Ти, Който ме извика от небитието за битие.

Помилуй ме, Ти, Който ми вдъхна в тялото дух на безсмъртие.

Помилуй ме, Ти, Който ме почете със Своя образ и подобие.

Помилуй ме, Ти, Който ме въздигна по-високо от всичко видимо. Помилуй ме, като ми даруваш знанието да Те познавам и да Те обичам. Помилуй ме, Ти, Който ме оживяваш със Своята благодат.

Помилуй ме, Господи Боже мой, и призови към покаяние мене, падналия.

Кондак 2

Владико мой и Господи, как ще пристъпя към тебе аз, потъналият в множество грехове, с какви очи ще погледна към Тебе, моя пресветъл Творец, какво покаяние ще Ти принеса; ако заплача, ще оскверня земята със сълзите си; ако укоря себе си, ще укоря образа Ти, който е в мене; но в покаянието ми ме очисти от всяка нечистота и проясни душата ми със светлината на милостивото Си лице, та радостно да Ти зова: Алилуия.

Икос 2

Винаги пренебрегвах думите на Твоите уста и никога не следвах Твоите заповеди, но с усърдие върших волята на дявола и вървях усърдно след злите си похоти; но сега, горчиво познал падението, със сълзи Те търся, незалязваща моя Светлина, и в покаяние викам към Тебе:

Помилуй ме, родения в грехове.

Помилуй ме, изживелия блудно живота си.

Помилуй ме, нехаещия за своето спасение.

Помилуй ме, небързащия да Ти послужи добре.

Помилуй ме, отдалечилия се от Тебе, вечно съществуваща моя Светлина.

Помилуй ме, заблудилия се в пустинята на своите страсти.

Помилуй ме, отстъпилия от Твоята благодат.

Помилуй ме, предалия душата си на греховната тъмнина.

Помилуй ме, престъпилия Твоя закон.

Помилуй ме, нарушителя на Твоите заповеди.

Помилуй ме, Господи Боже мой, и призови към покаяние мене, падналия.

Кондак 3

Добро и праведно е да не се отдалечавам от Тебе, Извора на светлината, но греховната тъмнина, която привлякох върху себе си със злите си дела, не отстъпва от мен, обгръща ме като нощ и като помрачава душата ми, ме отдалечава от Тебе, моя Бог. Но Те моля, Създателю мой, блесни като мълния и разпръсни тъмнината на моите страсти, та в Твоята светлина да видя светлина, като Ти пея с благодарност: Алилуия.

Икос 3

Престъпих закона на естеството окаяният аз, защото съгреших с грехове, за които не подобава и да се говори, но Ти, Боже като Сърцеведец, Който всичко провижда, не откривай тайните ми прегрешения пред Своите Ангели, нито ме низвергвай в огнената бездна, но ми прости всичко лошо, което сторих, и пощади мене, който викам към Тебе:

Помилуй ме, осквернения от множество грехове.

Помилуй ме, вселилия се в ада вместо в рая.

Помилуй ме, възлюбилия мрака повече от светлината.

Помилуй ме, престъпилия Твоята воля.

Помилуй ме, осъдилия ближния си.

Помилуй ме, оклеветилия брата си.

Помилуй ме, неизпълняващия обетите си към Тебе.

Помилуй ме, неопазилия заповедите на духовния си отец.

Помилуй ме, призоваващия името Ти напразно.

Помилуй ме, който никакво добро пред Тебе не извърших.

Помилуй ме, Господи Боже мой, и към покаяние призови мене, падналия.

Кондак 4

Вечен живот и Извор на живота, Живоначална Троице, неразделно и неслято Божество, Отче Сине и Свети Душе, погледни към мен, сътворения по Твой образ и подобие, обнови разума ми, изправи словото ми и освети духа ми, та от дълбочината на обновеното си тричастно същество разумно да Ти пея: Алилуия.

Икос 4

Земя съм и ще отида в земята, от която съм взет, както Сам си казал, Създателю мой преславни, но преди смъртта да дойде при мен, преди да сляза в гроба, като гледам беззаконния си живот, със сълзи викам към тебе, моя Творец:

Помилуй ме, помрачения от страстите.

Помилуй ме, заблудилия се в пътищата си.

Помилуй ме, победения от алчност.

Помилуй ме, разяждания от завист.

Помилуй ме, съгрешаващия пред Тебе с пресищане без насита.

Помилуй ме, прогневилия Те с прекомерно опиване.

Помилуй ме, ненахранилия гладния.

Помилуй ме, ненапоилия жадния.

Помилуй ме, съгрешилия пред Тебе с дело, думи и помисъл.

Помилуй ме, прогневилия Те със своите волни и неволни престъпни деяния.

Помилуй ме, Господи Боже мой, и призови към покаяние мене, падналия.

Кондак 5

Където Ти искаш, всемогъщи Боже, чинът на естеството се побеждава: естеството ми непрестанно ме влече към грях и ме поробва, но Ти като Създател на естеството угаси греховните му желания, като го обновиш с росата на благодатта Си, та непобеден да Ти пея: Алилуия.

Икос 5

Никой не е съгрешавал така, както съгреших аз, окаяният! Какъв грях само не сторих! Какво беззаконие не извърших! С какво зло не обезобразих душата си! О горко ми, горко ми, как ще бъда наказан и какво място ми е отредено, но преди Твоя праведен съд, смирено Те моля, милостиви Боже, както блудният син отца си:

Помилуй ме, окаяния.

Помилуй ме, немилосърдния.

Помилуй ме, жестокия.

Помилуй ме, гневливия.

Помилуй ме, тщеславния.

Помилуй ме, гордия.

Помилуй ме, нечистия.

Помилуй ме, блудния.

Помилуй ме, коварния.

Помилуй ме, злопаметния.

Помилуй ме, имащия камък вместо сърце.

Помилуй ме, изгаряния от съвестта си.

Кондак 6

Не скривай лъчите на благодатта Си от мене, Творче и Създателю мой, но ме осияй с тях, осветли с милостивото Си лице мен, Твоя раб, и ме научи да изпълнявам волята Ти, та в добрите си дела радостно да пея на Теб, моя небесен Отец: Алилуия.

Икос 6

В мрачната и безлунна нощ на греховния си живот извърших множество прегрешения, които ме отчуждиха от Тебе, вечносъществуваща моя Светлина, и ме приближиха до ада на преизподнята. Неговият огън и мрак ме ужасяват сега, а райските Ти жилища, приготвени за праведните, и блаженството на живеещите в тях изпълват душата ми със скръб, защото съм отделен от този вечен живот. Но докато съм жив и духът ми е в мене, не съм лишен от светлата надежда и като пламенея от любов към Тебе, зова:

Помилуй ме, ленивия.

Помилуй ме, неблагодарния.

Помилуй ме, празнословеца.

Помилуй ме, сквернословеца.

Помилуй ме, смехотвореца.

Помилуй ме, сребролюбеца.

Помилуй ме, клетвопрестъпника.

Помилуй ме, пияницата.

Помилуй ме, прекословещия.

Помилуй ме, непокорния.

Помилуй ме, лъжливия.

Помилуй ме, коварния.

Помилуй ме, Господи Боже мой, и призови към покаяние мене, падналия.

Кондак 7

Въздигам очите си към небето и с душата си целият предстоя пред Тебе, Отче Небесен, но естеството на тленността ме влече надолу и многото ми грехове теглят към преизподнята. Ти, Творче и Създателю мой, като Всемогъщ и Милосърден обнови ме, та като орел да се въздигам винаги нагоре и победно да Ти пея: Алилуия.

Икос 7

Око имам винаги лукаво, преизпълнено с мерзост и с всякаква нечистота, Боже мой и Творче, гледах винаги към непристойното, възхищавах се от прелъстителната красота на света и душата ми се увличаше от всякаква нечистота, от красотата на нещата от този свят, никога не гледах с истинските си очи, та да се науча да Те познавам и да Те обичам. Но сега, когато помръкват душевните ми очи и настава духовна слепота, викам към Тебе, моя Светлина:

Помилуй ме, който зова с покаяние към Тебе.

Помилуй ме, който припадам пред Тебе със съкрушено сърце.

Помилуй ме, покланящия Ти се с вяра.

Помилуй ме, молещия Ти се с любов.

Помилуй ме, който Ти принасям думите си като сълзи.

Помилуй ме и не ме отхвърляй от лицето Си.

Помилуй ме и ми дай извор на сълзи, та да оплаквам горчиво греховете си.

Помилуй ме и изведи душата ми от тъмницата на страстите.

Помилуй ме и правия дух обнови в мене.

Помилуй ме и възстанови Своя образ в мене.

Помилуй ме, моя Светлина, и просвети душевните ми очи.

Помилуй ме и ме направи Свой храм.

Помилуй ме, Господи Боже мой, и призови към покаяние мене, падналия.

Кондак 8

Пламъкът на любовта ми към Тебе, Създателю мой, не е угаснал още в мене докрай, духът ми винаги пламенее към Тебе, моя Първообраз, сълзите на умиление и радост за Тебе още не са пресъхнали докрай и като дъждоносен облак по време на засуха ме намират и ме оросяват. Моето лукавство и суетата на този свят, които ме заобикалят, ги поглъщат, но винаги, когато ме споходи минута на благодат, възпявам Тебе, Извора на моя живот: Алилуия.

Икос 8

С разума си никога не проумях достойното за разбиране, Разуме непостижими, винаги се заблуждавах в безпътния си живот и предадох себе си в ръцете на разбойниците, които свалиха от мен дрехата на нетлението, която си ми дал при моето кръщение. И сега предстоя пред Тебе оголял и отстъпил от Твоята любов, но дръзновено и с покаяние Ти викам:

Помилуй ме и изправи пътя ми пред Тебе.

Помилуй ме и не влизай в съд с Твоя раб.

Помилуй ме и не ме отхвърляй, обеднелия откъм добри дела.

Помилуй ме и не ми въздавай според греховете ми в Съдния Ден.

Помилуй ме и ме очисти от всяко дяволско действие.

Помилуй ме и ми прости множеството грехове.

Помилуй ме и ме освободи от мъчителството на завладелите ме страсти.

Помилуй ме и ми посочи пътя на покаянието.

Помилуй ме и ми дай разум да върша Твоята воля.

Помилуй ме и ме намери, заблудената Твоя овца.

Помилуй ме и ме причисли към овците на избраното Твое стадо.

Помилуй ме, Господи Боже мой, и към покаяние призови мене, падналия.

Кондак 9

Думите ми не са достатъчни, пречудни Царю и Г осподи, дай ми сълзи на покаяние и след тях сълзи на умиление, за да умия с тях нечистотата на душата си, която оскверних с лошите си и недостойни деяния, та в чистотата на душата си радостно да пея на Тебе, моя Бог: Алилуия.

Икос 9

Тялото си храня обилно, а духът ми изнемогва от глад, о, Господи мой, Господи! Дай ми да виждам своето беззаконие, дай ми ревност да укрепвам духа си с добри дела,

дай ми поне отсега нататък да положа началото на своето спасение; в оскъдицата на духа си викам към Тебе:

Помилуй ме, Мъдрост непостижима.

Помилуй ме, Божество неописано.

Помилуй ме, Сило непобедима.

Помилуй ме, Славо превисока.

Помилуй ме, Красота пресветла.

Помилуй ме, Съвършенство неизследимо.

Помилуй ме, Висота недостижима.

Помилуй ме, Милост безкрайна.

Помилуй ме, всемогъщи Владико.

Помилуй ме, властни Повелителю на небесните чинове.

Помилуй ме, Трислънчева и Трисияйна Светлина.

Помилуй ме, Отче, Сине и Свети Душе.

Помилуй ме, Господи Боже мой, и към покаяние призови мене, падналия.

Целият пламенея от любов към Тебе, Твор-че на небето и на земята, и духът ми се въздига към Тебе, но горко ми, горко ми заради моята ока-яност и безобразност! Всичко това погубвам за един миг, когато престъпвам Твоите заповеди: но докато воювам с греха, пея на Тебе: Алилуия.

Икос 10

Богат съм на хищничество и неправда, завладян съм от коварство и срамни дела, лъжата и преструвките ми не свършват, разяждан съм от завист, победен съм от алчност и усърдно служа на всички беззакония като роб, но Ти, Милостиви Създателю мой, прогони всички тези напасти от мене, който с любов и трепет в покаяние Ти зова:

Помилуй ме, мое веселие и радост.

Помилуй ме, надеждо моя преславна.

Помилуй ме, съкровище мое нетленно.

Помилуй ме, здраве на душата и тялото ми.

Помилуй ме, Наставниче мой предобри.

Помилуй ме, Пазителю мой преблаги.

Помилуй ме, истинска радост за плачещите.

Помилуй ме, прибежище наше и упование.

Помилуй ме, Който изличаваш неподобаващите наши деяния.

Помилуй ме, Който ни ограждаш със светите Си ангели.

Помилуй ме, Господи Боже мой, и към покаяние призови мене, падналия.

Кондак 11

Окаяният аз наруших целомъдрието още в началото на младостта си и оттогава съм смирен роб на този грях; в кой грях само не паднах; кое беззаконие не извърших; всяко чувство на душата си и всяка част на тялото си оскверних, развратих и направих безобразна, но моля Те, незлобливи Господи, избави ме от блудните страсти на плътта ми, мен, който Ти зова: Алилуия.

Икос 11

Не опазих чистотата на душата си и предадох душата си на греховната тъмнина. О, горко ми, горко ми! Аз съм разбойник на душата си, израних я докрай и няма здраво място в нея, съблякох от нея изтъканата от Бога одежда и я облякох в разкъсаната и осквернена дреха на моята греховност! С какви думи да се обърна към Тебе, Отче щедри, и какво да Ти кажа за мое оправдание, Съдия най-праведен! Но както зная и мога, прося от Тебе помилване и горчиво зова:

Помилуй ме като пламък горяща Любов.

Помилуй ме, вечно сияеща Премъдрост.

Помилуй ме, Съкровище на благата.

Помилуй ме, Подателю на живота.

Помилуй ме, Ти, Който си навсякъде и всичко изпълваш.

Помилуй ме, Ти, Който зовеш още несъществуващото като вече съществуващо. Помилуй ме, Ти, Който не ни оставяш сред греха и смъртта.

Помилуй ме, Ти, Който на мъртвите вдъхваш живот.

Помилуй ме, Ти, Който очистваш осквернената съвест.

Помилуй ме, Ти, Който чуваш нашите вопли към Тебе.

Помилуй ме, Ти, Който разпростираш милостта Си върху всички дела на ръцете Си. Помилуй ме, Господи Боже мой, и призови към покаяние мене, падналия.

Кондак 12

С широтата на Своята благодат, Триипостасни Боже, покрий съгрешенията ми, както си покрил някога съгрешенията на Богоотеца Давид, и приеми покаянието ми, както си приел покаянието на цар Манасия, и призови мен, заблудилия се в своите пътища, както си призовал гонителя Павел, и ми дай винаги с любов да Ти пея: Алилуия.

Икос 12

Младостта ми премина в неразумие и началото на живота ми - в леност към добродетелите, понеже не посях тогава в сърцето си семената на духовния хляб, който насища във вечния живот, Боже мой и Господи, но усърдно посях семена на тръни и сега, когато избуяха в мене всички тръни на злото, пронизват душата ми и разраняват сърцето ми, и целия ме изпълват с болка. Смили се, о, Боже мой, и изгори с огъня на Божеството Си всички тръни на греха у мене, който в страдания зова към Тебе:

Помилуй ме, безначални Отче, предвечни Сине и вечно съществуващи Душе.

Помилуй ме, Троице едносъщна и неразделна.

Помилуй ме, Триипостасна Сило.

Помилуй ме, неразделно и неслято Божество.

Помилуй ме, едно Царство и Господство.

Помилуй ме, една воля и желание.

Помилуй ме Ти, от Когото се страхуват и треперят херувимите.

Помилуй ме Ти, от Когото се страхуват слънцето и луната.

Помилуй ме Ти, пред Когото всяко коляно на земята, на небесата и в преизподнята се прекланя.

Помилуй ме Ти, Когото всяка твар на небето и на земята вечно славослови.

Помилуй ме, Господи Боже мой, и към покаяние призови мене, падналия.

Кондак 13

Катоо всемогъщ Творец и добросърдечен и благ Владика, не си спомняй за моите беззакония, с които Те прогневих, с дело, думи и помисъл, съзнателно и несъзнателно, но като милостив Бог прости ми и ме освободи от тях и излей върху мен като дъждовни капки Своята благодат, та поне отсега нататък да започна да върша Твоята свята воля, Създателю мой, и винаги да Те възпявам: Алилуия, Алилуия, Алилуия.

Чете се три пъти, след това Икос 1 и Кондак 1.

Молитва към Пресвета Троица

Към Тебе, Владико Многомилостиви, Триипостасни Боже, въздигам очите на ума и сърцето си и като припадам към Твоята благост, смирено изповядвам греховете си, които извърших през всички дни на моя живот. Съгреших, Господи, съгреших аз, окаяният, престъпих спасителните Ти заповеди, които ми даде, за да възхождам чрез тях към Тебе като по истинен път. А аз, окаяният, като вървях по пътя на Твоята божествена правда и истина, се отклоних в разпътство и се отдалечих от пътя на истината, и там доброволно се предадох в ръцете на мислените разбойници - страстите на душата ми, които свалиха от мене одеждата на нетлението, покриха ме целия с рани, а душата ми - с язви, оскверниха ме целия и сега, както виждаш, предстоя пред Тебе без дреха, изранен, осквернен и заради това отпаднал от любовта Ти. О, Господи мой, Господи, с какви думи да се обърна към Тебе, какво да Ти кажа; нямам никакво оправдание, нито извинение: дали не знаех Твоя закон, дали не помнех заповедите Ти; всичко това научих още през младостта си, но заради моето нехайство, униние и лекомислие не извърших никакво добро пред Тебе, винаги върших зло и лукавство, винаги работих усърдно като роб за плътта си и за грешните си желания, и никога с нищо достойно не послужих на Тебе, моя Създател. Сега, като пристъпвам към Теб, всещедрия Отец, както блудния син викам към Тебе: съгреших, Отче, против небето и пред Тебе и не съм вече достоен да се нарека Твой син. Вярвам, че както си приел блудния син, така ще приемеш и мене, понеже той е мой образ и този блуден син съм самият аз. Защото кой и кога се е отдалечавал толкова от Тебе, колкото се отдалечих аз; или кой е извършил толкова беззакония, колкото извърших аз. Но моля Те, Милосърдни, не влизай в съд с Твоя раб и не си спомняй за моите беззакония, нито ми изисквай докрай за лошите ми дела в деня на Твоя праведен съд, когато ще въздадеш на всекиго според делата му: но отсега да ме покрие десницата Ти, та на Тебе, едничкия, да служа, да се страхувам с Твоя страх, да изпълнявам Твоите заповеди и да се поучавам в Твоя закон непрестанно, ден и нощ. Дай ми, всемогъщи Владико, да се отстраня от злото на този свят; дай ми да ненавиждам всичкото зло на този свят, което ме отделя от Тебе, моя вечен живот, мое дихание и радост; дарувай ми Тебе, едничкия, да обичам, дай ми към Тебе, едничкия - пламенно горящата Любов - винаги да горя в любов и непрестанно да се въздигам към Тебе с духа си. Защото Ти си за мене живот, радост и веселие, Ти си Извор на светлината, светеща в мене, но сега заради греховете ми помръкнала в сърцето ми напълно. O, незалязваща Светлина, мъдро обнови със Своята благодат тази светлина в душата ми, та в Твоята светлина да видя истинския път, по който да достигна до желаното от мене небесно отечество, където завинаги да прославям Твоето всесвято и преблагословено име, на Отца и Сина и Светия Дух. Амин.